**Ministerul Mediului, Apelor si Padurilor**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

Nr. 12897/7572/\_\_\_\_\_.2020

Proiect **DECIZIA ETAPEI DE ÎNCADRARE**

**Nr. \_\_\_\_ din \_\_\_\_\_\_\_.2020**

Ca urmare a solicitării de emitere a acordului de mediu adresate de **COMUNA DĂRMĂNEȘTI**, cu sediul în comuna Dărmănești, sat Dărmănești, str. Mihai Viteazul, nr. 530, județul Dâmbovița, înregistrată la Agenția pentru Protecția Mediului (APM) Dâmbovița cu nr. 12897 din 25.09.2018, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de Analiză Tehnică (CAT) din data de 09.01.2020 că proiectul ”***Extindere rețea canalizare în comuna Dărmănești, județul Dâmbovița***”, propus a fi amplasat în comuna Dărmănești, satul Dărmănești, județul Dâmbovița **nu se supune evaluării impactului asupra mediului.**

**Justificarea prezentei decizii**:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa nr. 2 pct. 13, lit. a;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectelor***

1. ***mărimea proiectului***:

Lucrarile necesare, ce vor face obiectul acestei investitii, vor asigura colectarea apelor uzate menajere de la gospodariile de pe partea de nord a localitatii Darmanesti, prin retele stradale de canalizare menajera prin vacuum, prevazute pe arterele principale de circulatie ale localitatii Darmanesti, intr-o statie de vacuum si epurarea acestora in statia de epurare existenta, ce se va extinde. Apele uzate din statia de vacuum sunt descarcate intr-un camin de vizitare existent pe partea de sud a localitatii, in apropierea amplasamentului statiei de vacuum.

Sistemul de canalizare prin vacuum al satului Darmanesti - partea de nord va cuprinde:

* retele de canalizare pentru colectarea si transportul apelor uzate menajere in sistem vacuumatic, din conducte PEHD cu Dn 110-160 mm, in lungime de **L= 10914 ml**;
* conducte PEHD/PE100, PN 10 atm, pentru retele de canalizare fortata, cu Dn 110mm**, L= 123 ml**;
* statie de vacuum SV.

Sistemul de canalizare prin vacuum s-a proiectat pe un singur bazin de colectare din satul Darmanesti-partea de nord, depozitare in statia de vacuum SV, amplasata pe un teren apartinand domeniului public, cu suprafata de 500 mp, adiacent Strazii 6. Retelele de colectare si transport se vor monta pe o parte a drumului, de regula in acostament, iar caminele de colectare cu supapa de vacuum s-au prevazut a se monta in trotuar sau langa conductele de vacuum, dupa caz.

Pe drumul national DN 72, conductele de canalizare se vor monta pe partea stanga sens de mers Targoviste-Ploiesti, intre acostament si rigola, la o distanta de minim 1,50 m de retelele de apa existente, iar pe drumurile locale se va amplasa pe o singura parte a acestora, in acostament sau pe trotuar, vis-a-vis de amplasamentul retelei de apa si retelei de gaze naturale; caminele colectoare s-au prevazut a se monta intre conductele de vacuum proiectate si retele de apa existente si vor deservi 3 gospodarii.

Pe drumul judetean DJ 720D, conductele de canalizare se vor monta pe o singura parte, intre acostament si rigola, pe partea opusa retelei de apa si retelei de gaze naturale existente, de la drumul national DN 72 pana la intersectia cu Strada 15, iar de aici va avea traseu comun cu reteaua de apa existenta, la o distanta de minim 1,50 m fata de aceasta.

Pentru a proteja carosabilul drumul judetean DJ 720D, s-a prevazut pe partea cealalta a drumului fata de amplasamentul retelei prin vacuum, camine de colectare clasice in care se vor racorda prin curgere gravitationala imobilele din aceasta parte a drumului. Aceste camine de racord clasice (PVC Dn 400 mm, H=1,5 m) se vor racorda prin curgere gravitationala la caminele colectoare cu supape de vacuum.

Conductele de transport sunt pozate la o adancime medie de 1,5 m, profilul fiind in “dinti de fierastrau”, cu panta de 0,2% pe o lungime de max.  300  m, dupa care se monteaza o treapta de ridicare (“lift”) de 30  cm inaltime. Se admit lungimi mai mari in situatia in care panta de montaj este mai mare de 0,2%.

Colectarea si racordarea la caminele cu supapa de vacuum sau la cele cu curgere gravitationala, se vor realiza cu tuburi din PVC pentru canalizare Dn 160 mm.

Gospodariile (in general 2 bucati) sunt racordate la caminul clasic de canalizare sau caminul de colectare prin conducte de racord montate la adancimi mici cu functionare gravitationala.

Caminele de colectare ape uzate vor fi confectionate din PE, Dn1100, H=2450 mm cu camere separate (bazin colectare si camera supapa) si supapa. Elemente componente:

 - camin PE acoperit cu capac PE de protectie;

- supapa de vacuum cu piston Dn 90mm;

- vana cutit ABS Dn90mm;

- senzor proximitate din inox, montat pe fiecare supapa, pentru monitorizare;

- capac carosabil din material compozit incastrat in rama din beton.

Conductele de bransament ale cladirilor sunt racordate la partea inferioara a caminului. Aceste trasee gravitationale sunt mai lungi sau mai scurte in functie de conditiile locale.

In lungul drumului judetean DJ 720D s-au prevazut patru (4) subtraversari prin foraj orizontal cu conducta de canalizare prin vacuum din PEHD, Dn 110÷160mm protejata in tub de protectie din PEHD, Dn 250÷280 mm,

 **Statia de vacuum SV** va fi echipata cu instalatii hidraulice de vacuum, electrice, ventilatii/incalzire si de automatizare, care sa permita functionarea automatizata in conditii de eficienta si siguranta maxime.

Statia de vacuum mentine vacuum-ul in sistemul de colectare prin pompele de vacuum, colecteaza apele uzate intr-un rezervor si pompeaza apele uzate catre caminul de vizitare existent, amplasat pe retelele de canalizare gravitationale existente in partea de sud a satului Darmanesti.

 S-a prevazut o subtraversare de DN 72 prin foraj orizontal pentru conducta de refulare, PEHD, Dn 110mm, in tub de protectie din OL, Dn 273 mm in **lungime de 18 ml**, conform STAS 9312 – Subtraversari de cai ferate si drumuri cu conducte.

***Alimentarea cu apa a statiei de vacuum*** se va realiza din conducta PEHD/PE100 Pn 10 atm, Dn 110mm si va avea lungime L=37m.

***Alimentarea cu energie electrica a consumatorilor de la statia de vacuum*** se va realiza din Sistemul Energetic National (SEN), printr-un racord electric la reteaua electrica existenta din apropierea amplasamentului.

* Debite caracteristice sistemului de canalizare in localitatea Darmanesti - partea de nord:

 **Quz zi med** = 108,51 mc/zi = 1,26 l/s

 **Quz zi max** = 141,07 mc/zi = 1,63 l/s

 **Quz orar max** = 17,05 mc/h = 4,73 l/s

b) cumularea cu alte proiecte: proiectul propus consta in extinderea retelei de canalizare in comuna Darmanesti.

c) utilizarea resurselor naturale: nu este cazul;

d) producţia de deşeuri: deşeurile menajere si cele din construcții vor fi preluate de operatori autorizaţi; deşeurile rezultate în urma procesului de construire vor fi colectate pe sorturi, stocate temporar în spaţii special amenajate şi valorificate/eliminate prin societăţi autorizate

e) emisiile poluante, inclusiv zgomotul şi alte surse de disconfort: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) riscul de accident, ţinându-se seama în special de substanţele şi de tehnologiile utilizate: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite;

**2.** ***Localizarea proiectului***:

Se ia în considerare sensibilitatea mediului în zona geografică posibil a fi afectată de proiect, avându-se în vedere în special:

2.1. utilizarea existentă a terenului: terenul se află în intravilanul comunei Darmanesti.

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

a) zonele umede: nu este cazul;

b) zonele costiere: nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc.: nu este cazul;

f) zonele de protecţie specială, mai ales cele desemnate prin Ordonanţa de urgenţă a Guvernului nr. [57/2007](file:///C%3A%5CUsers%5CArhive%20Elvira%5CElvira%5CSintact%202.0%5Ccache%5CLegislatie%5Ctemp%5C00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](file:///C%3A%5CUsers%5CArhive%20Elvira%5CElvira%5CSintact%202.0%5Ccache%5CLegislatie%5Ctemp%5C00033752.htm) privind aprobarea Planului de amenajare a teritoriului naţional - Secţiunea a III - a - zone protejate, zonele de protecţie instituite conform prevederilor Legii apelor nr. [107/1996](file:///C%3A%5CUsers%5CArhive%20Elvira%5CElvira%5CSintact%202.0%5Ccache%5CLegislatie%5Ctemp%5C00008742.htm), cu modificările şi completările ulterioare şi Hotărârea Guvernului nr. [930/2005](file:///C%3A%5CUsers%5CArhive%20Elvira%5CElvira%5CSintact%202.0%5Ccache%5CLegislatie%5Ctemp%5C00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

 g) ariile în care standardele de calitate a mediului stabilite de legislaţie au fost deja depăşite: nu este cazul;

h) ariile dens populate: nu este cazul;

i) peisajele cu semnificaţie istorică, culturală şi arheologică: nu este cazul.

**3. Caracteristicile impactului potențial**

a) extinderea impactului, aria geografica si numărul persoanelor afectate: nu este cazul;

b) natura transfrontiera a impactului: lucrările propuse nu au efecte transfrontiera;

c) mărimea si complexitatea impactului: impact relativ redus şi local, pe perioada execuţiei proiectului;

d) probabilitatea impactului: impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecventa si reversibilitatea impactului - impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta;

**Condițiile de realizare a proiectului:**

* Lucrările se vor executa cu respectarea condițiilor impuse prin avizele emise de autoritățile precizate in Certificatul de urbanism nr. 31 din 23.04.2018 emis de către Primaria Darmanesti cu viza Consiliul Judetean Dambovita, fără afectarea factorilor de mediu.
* De asemenea se vor respecta masurile si conditiile de realizare a proiectului in conformitate cu **Avizul de gospodarire a apelor nr. 55/15.10.2019 emis de Administratia Bazinala de Apa Buzau-Ialomita, Sistemul de Gospodarire a Apelor Dambovita**, si anume:
* Sa obtina toate avizele, acordurile si autorizatiile prevazute in legislatie, inainte de inceperea executiei lucrarilor avizate prin prezentul act de reglementare;
* Sa ia toate masurile necesare pentru prevenirea poluarii apelor subterane si de suprafata;
* Sa intretina permanent lucrarile ce vor fi executate;
* La executia lucrarilor, se vor respecta strict prevederile documentatiei tehnice pentru obtinerea avizului de gospodarire a apelor;
* Avizul de gospodarire a apelor este aviz conform si trebuie respectat ca atare de catre beneficiar, proiectant si constructor;
* La inceperea si in incheierea lucrarilor de executie, se vor efectua procese verbale de receptie a amplasamentului cu reprezentantii Sistemului de Gospodarire a Apelor Dambovita.
* In timpul executiei lucrarilor se interzice depozitarea materialelor necesare sau rezultate în albia raului si vaile în apropierea carora se executa lucrari.
* Beneficiarul are obligatia sa respecte prevederile documentatiei tehnice vizate spre neschimbare;
* Constructorul este obligat să transporte la depozitul ecologic, eventualele deşeuri şi gunoaie, rezultate din procesul tehnologic;
* Beneficiarul si proiectantul documentatiei tehnice sunt direct raspunzatori de exactitatea celor prezentate in documentatia tehnica inaintata;
* Avizul de gospodarire a apelor îsi mentine valabilitatea pe toata durata de realizare a lucrarilor, daca executia acestora a început la cel mult 24 de luni de la data emiterii avizului si daca au fost respectate prevederile inscrise in aviz, in caz contar isi pierde valabilitatea.
* Conform Legii Apelor nr. 107/1996 cu modificarile si completarile ulterioare, punerea in functiune si exploatarea lucrarilor construite pe ape sau care au legatura cu apele se vor face numai dupa obtinerea de catre beneficiar a autorizatiei de gospodarire a apelor. Aceasta se va emite pe baza unei documentatii tehnice intocmite conform Ordinului MAP nr. 828/2019, cu modificarile si completarile ulterioare, de catre un proiectant atestat;
* In situatia producerii de poluari accidentale in timpul executiei lucrarilor, beneficiarul lucrarilor va anunta Sistemul de Gospodarire a Apelor Dambovita si va actiona imediat in conformitate cu prevederile planului propriu de interventie in caz de poluari accidentale.
* **Nerespectarea prevederilor prezentului act de reglementare atrage raspunderea administrativa dupa caz, raspunderea civila sau penala, conform prevederilor Legii Apelor nr. 107/1996 cu modificarile si completarile ulterioare, in cazul producerii de prejudicii persoanelor fizice au juridice.**

**Pentru protecţia apelor**

*Măsuri avute în vedere pentru reducerea/eliminarea poluării apelor*

**În perioada de construcţie**:

- deșeurile solide, materialul din decopertări, excavații, combustibilii sau uleiurile nu se vor deversa in cursurile de apa. Se recomanda colectarea selectiva a deșeurilor in vederea valorificării/eliminării prin firme autorizate;

- colectarea şi descărcarea apelor provenite din precipitaţii de pe platformele afectate de lucrările şantierului la parametrii prevăzuţi de legislaţia în vigoare;

* întreţinerea corespunzătoare a maşinilor utilizate pentru efectuarea lucrărilor prevăzute de proiect şi depozitarea în condiţiile prevăzute de legislaţia în vigoare a materialelor de construcţii şi a consumabilelor;
* este permisă numai folosirea materialelor şi substanţelor atent evaluate din punct de vedere al posibilităţilor de utilizare în echipamentele sistemelor de alimentare cu apa;
* orice rezervor de stocare a combustibililor şi carburanţilor va fi atent etanşat şi supravegheat şi amplasat pe platformă betonată, prevăzută cu rigole de scurgere;

**În perioada de funcţionare**:

* asigurarea unei întreţineri corespunzătoare a sistemului de canalizare;
* curentul efluent al liniei apei potabile trebuie să rămână în funcţiune, cel puţin parţial pe toată perioada de desfăşurare a lucrărilor;
* asigurarea unei surse de energie pentru situaţii de urgenţă;
* realizarea unui plan de intervenţii în vederea prezentării la solicitare, autorităţilor de control;

**Pentru protecţia aerului**

*Măsuri avute în vedere pentru reducerea/eliminarea poluării aerului*

**În perioada de construcţie:**

* deplasarea cu viteză redusă a vehiculelor implicate în lucrările prevăzute de proiect, astfel încât să se evite antrenarea particulelor de praf pe drumurile utilizate;
* prevenirea ridicării prafului prin acțiuni de stropire in perioadele de vreme uscata;
* manipularea cu atenţie a materialelor de construcţii utilizate astfel încât să se evite antrenarea particulelor de praf;
* întreţinerea şi repararea utilajelor şi vehiculelor utilizate în scopul reducerii emisiilor de poluanţi atmosferici;
* orice rezervor de stocare a combustibililor şi carburanţilor va fi atent etanşat şi supravegheat, pentru a se evita eliminarea în aer a unor poluanţi;

**În perioada de funcţionare:**

* intervențiile in cazul apariției unor defecțiuni pe rețeaua de canalizare se vor executa cu utilaje performante care sa nu producă poluarea fonica a locuitorilor din zona;

 **Pentru protecţia solului, subsolului şi a ecosistemelor terestre**

*Măsuri avute în vedere pentru protecţia solului şi subsolului*:

**În perioada de construcţie**

* umpluturile vor fi făcute cu pământ sănătos, bine compactat de 20 - 30 cm, la umiditate optima, iar compactarea straturilor aflate imediat sub sistemul rutier se va supune exigentelor de compactare impuse patului drumurilor;
* ocuparea unor suprafeţe de teren cât mai mici pentru amenajarea organizării de şantier;
* depozitarea raţională a materialului excavat, astfel încât să fie ocupate suprafeţe cât mai mici de teren;

- stratul de sol vegetal va fi îndepărtat si depozitat in grămezi pentru a fi refolosit la reumplerea șanțurilor unde au fost poziționate conductele;

**În perioada de funcţionare**

* asigurarea unei întreţineri corespunzătoare a sistemului de canalizare;
* refacerea zonelor verzi în cazul în care acestea vor fi afectate de lucrările propuse a se realiza.

**Pentru protecţia împotriva zgomotului sau vibraţiilor**:

*Măsuri avute în vedere pentru reducerea impactului:*

**În perioada de construcţie**

* lucrările prevăzute de proiect vor fi limitate pe perioada zilei;
* întreținerea utilajelor şi vehiculelor implicate în realizarea lucrărilor astfel încât zgomotul şi vibraţiile produse să fie minore;
* se interzice circulația autovehiculelor in afara drumurilor trasate pentru funcționarea șantierului (drumuri de acces, drumuri tehnologice);
* in perioada de execuție a lucrărilor se vor adopta masuri de protecție a locuințelor situate in proximitate;

**În perioada de funcţionare**

- nu este cazul;

**Deşeurile rezultate în perioada de construcţie şi exploatare, modul de gestionare al acestora şi măsurile impuse pentru reducerea impactului generat de acestea**

**Deşeurile generate în perioada de construcţie**:

* amestecuri de beton;
* fier şi PVC;
* cabluri, altele decât cele specificate;
* pământ, pietre (materiale din excavaţii);

**Deşeurile generate în perioada de exploatare**:

* deșeurile generate din întreținerea sistemului de canalizare se vor colecta selectiv si valorificate prin unități specializate;

**Măsuri avute în vedere pentru managementul deşeurilor şi minimizarea impacturilor negative în perioada de construcţie**:

* + deşeurile vor fi colectate separat şi vor fi reciclate sau valorificate conform specificului acestora (metale, PVC, etc.);
	+ deşeurile recuperabile vor fi depozitate în conformitate cu legislaţia în vigoare şi predate societăţilor specializate în valorificarea lor;
	+ deşeurile nerecuperabile vor fi depozitate şi eliminate conform legislaţiei specifice din domeniul deşeurilor;
	+ materialul rezultat din excavaţii reprezintă cantitatea cea mai mare de deşeuri rezultate din realizarea proiectului şi va fi refolosit la umpluturi, compactat şi acoperit pentru restabilirea condiţiilor iniţiale;
	+ se va urmări reducerea cantităţii de deşeuri rezultate, prin refolosirea materialelor de excavaţii la umplerea unor gropi;
	+ deşeurile solide rezultate din excavaţii şi construcţii vor fi depozitate astfel încât să nu conducă la ocuparea unor suprafeţe de teren suplimentare;
	+ este interzisă arderea deşeurilor de orice tip;
	+ solul vegetal va fi manevrat şi depozitat separat astfel încât să poată fi folosit la acoperire şi revegetare;
	+ deşeurile menajere generate în locaţia şantierului vor fi colectate şi evacuate în condiţii sigure;

**Măsuri avute în vedere pentru managementul deşeurilor şi minimizarea impacturilor negative generate de acestea în perioada de funcționare**:

După realizarea obiectivului de investiții constructorul va dezafecta lucrările provizorii, va degaja zona de material folosit sau rezultat din alte lucrări provizorii si va reda terenul in starea inițiala.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

***La finalizarea obiectivului de investitii, beneficiarul are obligatia sa solicite si sa obtina autorizatia de mediu****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV**,

**Mircea NISTOR**

**Șef Serviciu Avize**, **Acorduri**, **Autorizații**,

 Maria MORCOAȘE Întocmit,

 consilier Florian STĂNCESCU